Feltörték a VDSZSZ honlapját
Feltörték a VDSZSZ honlapját és hamis információkkal írták tele - mondta Cseh Béla Zoltán, a VDSZSZ területi vezető ügyvivője hétfőn.
A szakszervezet munkatársai jelenleg azon dolgoznak, hogy ezeket a téves híreket "leszedjék" a honlapról - közölte.
A honlapon az olvasható, hogy "a VDSZSZ december 22-én 8 órakor határozott időre befejezi a sztrájkot, és soha többé nem kezdi újra". Az ügyvivő szerint "totális támadás indult" a sztrájkoló vasutasok ellen.
A miskolci Tiszai pályaudvaron nem változott a helyzet, továbbra sem indít és nem fogad vonatokat az állomás. Néhány BZ-motorvonat indításához "ragaszkodik görcsösen" a munkáltató, amely egy-két állomást halad, azután elakad. Ezek közlekedése is kiszámíthatatlan - tette hozzá az ügyvivő.